চরফ্যাশন উপজেলা মিনি স্টেডিয়াম

চরফ্যাশন উপজেলা মিনি স্টেডিয়াম বাংলাদেশের একটি উপজেলা পর্যায়ের স্টেডিয়াম। এটি চরফ্যাশন পৌরসভার কলেজ সড়কে খাসমহল মসজিদের পশ্চিমে অবস্থিত।  বাংলাদেশের সকল উপজেলায় ক্ষুদ্র পরিসরে (পূর্নাঙ্গ নয়) স্টেডিয়াম নির্মাণ প্রকল্পের আওতায় জাতীয় ক্রীড়া পরিষদ এটির নির্মাণ করে। পরবর্তীতে অবকাঠামো উন্নয়নের মাধ্যমে স্টেডিয়ামটিকে পূর্ণতা দেওয়া হয়। চরফ্যাশন উপজেলা ক্রীড়া সংস্থা স্থাপনাটির রক্ষণাবেক্ষণ ও ক্রীড়া সূচি নিয়ন্ত্রণ ও দেখভাল করে।

 ইতিহাস 
বাংলাদেশের সকল উপজেলায় খেলাধুলা সচল রাখা ও জেলা স্টেডিয়ামে খেলার চাপ কমানোর জন্য 'শেখ রাসেল মিনি স্টেডিয়াম প্রকল্প' নেওয়া হয়। ২০১৫ সালের ৭ এপ্রিল জাতীয় অর্থনৈতিক পরিষদের নির্বাহী কমিটির অর্থ মঞ্জুর করার পর, জাতীয় ক্রীড়া পরিষদ প্রকল্প বাস্তবায়ন শুরু করে। চার ধাপের এ প্রকল্পের প্রথম ধাপে ১২৫টি স্টেডিয়ামের অন্যতম চরফ্যাশন উপজেলার কলেজ সড়কে স্টেডিয়ামটি নির্মাণ করা হয়। প্রথম ধাপ শেষ হয় ২০১৯ সালের জুন মাসে। 

২০২১ সালে ‘মাদারীপুরের শিবচর উপজেলা ও ভোলার চরফ্যাশনে শেখ রাসেল মিনি স্টেডিয়ামের অধিকতর উন্নয়ন এবং গাজীপুর জেলা সদরে সুইমিংপুল নির্মাণ’ শীর্ষক প্রকল্পের মাধ্যমে দুইটি মিনি স্টেডিয়ামের পূর্ণ সম্প্রসারণের কর্মযজ্ঞ শুরু হয়। ১৮ কোটি ৭৮ লক্ষ্য টাকা ব্যয়ে স্টেডিয়ামটির চারদিকে সম্পূর্ণ গ্যালারি ও আনুষাঙ্গিক অবকাঠামো যুক্ত করা হয়। ২০২৫ সালের ৪ ডিসেম্বর সম্প্রসারিত স্টেডিয়ামের পুনঃউদ্বোধন করা হয়।

 অবকাঠামো 
স্টেডিয়ামটির প্রাথমিক অবকাঠামো ছিল একটী ভবন, যেখানে নারী-পুরুষ খেলোয়াড়দের পৃথক পরিবর্তন কক্ষ ও সৌচাগার এবং একটি দপ্তর ছিল। এছাড়া মাঠের চারপাশে ছিল ৩৫টি আরসিসি বেঞ্চ। ২০২৫ সালের সম্প্রসারণের পর, এটি প্রায় ১০,০০০ দর্শক ধারণক্ষম পূর্ণ স্টেডিয়াম।

 আয়োজন 
২০২০ সালে এখানে উপজেলার 'আন্তঃইউনিয়ন গোল্ডকাপ ফুটবল' প্রতিযোগিতা হয়েছিল। 

 তথ্যসূত্র 

বিষয়শ্রেণী:২০২৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের স্টেডিয়াম
বিষয়শ্রেণী:বাংলাদেশের ফুটবল মাঠ
বিষয়শ্রেণী:চরফ্যাশন উপজেলা
বিষয়শ্রেণী:ভোলা জেলায় ক্রীড়া
বিষয়শ্রেণী:বরিশাল বিভাগের ভবন ও স্থাপনা
বিষয়শ্রেণী:ভোলা জেলার ভবন ও স্থাপনা
বিষয়শ্রেণী:ভোলা জেলার ক্রীড়া অনুষ্ঠানস্থল